KINO
"Kultur ist nicht ohne"

Dad Anita Simeon

Dadora pitga la plievgia cunter la fatschada. Mintgatant sent'ins in tram a passar speravi. Dadens: stgir, las stailas dal palantschieu sura sa stidan ed autras stailas furman in chapitscha enturn in culm. La musica entschaiva e nus sfundrain en in'auter mund... In'istoriga d'amur, la musica dultscha. Gugent pusass jau mes chau sin la spatla da mes vischin, ma quel ha gia sia amia da I'autra vart che pusa. Jau sfundra en la sutga e mangel mes popcorns. Il scruschin dal pac am porta egliadas rinfatschantas. In um en la retscha davos tussa. Gist ussa, cura che la tensiun è sin I'autezza absoluta... Uaah! Agid! Il monster ma vegn a mangiar cun pel ed ossa. Jau tegn ils mauns davant ils egls... e... dun in sguard tranter la detta. Puuh, el è puspè davent. Mes cor batta anc adina pli spert. Strusch ch'el è sa revegnì, vegn in squadrun da bombers e sajetta gist sur mes chau ora. Jau tegn mes puli tranter la schanuglia e spetg tge che capita... sin la paraid in glace surdimensiunà: diesch minutas pausa. Sin il secret ina narra colonna. Hei mann, vulais murir sin tualetta? Natiral che jau na sun betg buna da mangiar mes glatsch senza far tacs. II film cumenza. Tensiun totala, betg trair flad... unglas ade. Tuttenina curran las larmas giu per la vista. Spert giu cun ils egliers, sientar... ins na vul gea betg esser ina heul-susa. Ils vischins singluttan er. Nagin happyend, restanzas amaras. Las stailas cumparan puspè al firmament e la porta d'emergenza s'avra. "Adia ed a bun ans vair." En in mez onn vegn vendida la cassetta dvd, ma il cult dal kino na vegnan er dvd, beamer ed in televisur a I'engronda betg a cumpensar.